Ozodbek Nazarbekov. Nazarbekov Ozodbek Ahmadovich (Nazarbekov Ozodbek Ahmadovich; 1974-yil, 7-may, Andijon viloyati, Shahrixon tumani) — taniqli oʻzbek qoʻshiqchisi, Oʻzbekiston xalq artisti (2010) va Qoraqalpogʻiston hamda Tojikiston (2024) xalq artisti, Oʻzbekiston madaniyat vaziri, Oʻzbek milliy musiqa sanʼati instituti rektori (2020-yildan). Hozirgi kunda madaniyat vaziri lavozimida ishlab kelmoqda. Biografiyasi. 1974-yilning 7-mayda Andijon viloyati Shahrixon tumanida tugʻilgan. Taʼlim. 2007-yilda Oʻzbekiston davlat sanʼat institutini tamomlagan. Mehnat faoliyati. 2002-yildan 2008-yilgacha „Oʻzbeknavo“ estrada birlashmasida yakkaxon xonanda sifatida faoliyat yuritgan. Marhum xonanda Muhriddin Holiqovning taniqli shogirdlaridan biri. 2006-yildan Respublika miqyosidagi davlat tadbirlarida: Oʻzbekiston Respublikasi Konstitutsiyasi, Navroʻz umumxalq bayrami va Mustaqillik tantanalarida faol ishtirok etib kelmoqda. Oʻzbekistonning barcha viloyatlarida oʻzining yakkaxon konsert dasturlarini namoyish etgan. Xorij mamlakatlariga ham gastrol safarlarini uyushtirgan. 2008-2017-yillarda Oʻzbekiston Respublikasi Qurolli Kuchlari ashula-raqs ansambli xonandasi 2017-yil iyul-avgust oylarida „Yoshlar“ telekanali direktori vazifasida ishlagan. 2017-yilning 10-avgust kuni Oʻzbekiston madaniyat ishlari vazirining oʻrinbosari etib tayinlandi. Shuningdek, „Yoshlar“ telekanali bosh produseri vazifasida ham ishladi. 2018—2020-yillarda — Oʻzbekiston Respublikasi madaniyat vazirining birinchi oʻrinbosari vazifasida ishladi. 2020-yil 22-yanvardan — Oʻzbekiston Respublikasi madaniyat vaziri. Diskografiyasi. Ardogʻimdasiz (2015). • Tishingdur (Jonli ijro) • Layli (jonli ijro) • Aytib ber (Jonli ijro) • Devonaman (Jonli ijro) • Dil bo'ldi (Jonli ijro) • Do'mbira (Jonli ijro) • Ko'nglimning ko'chasida (Jonli ijro) • Onam borku (Jonli ijro) • 15 kun (Jonli ijro) • Andijoncha (Jonli ijro) • Bog'dodda nima gaplar (Jonli ijro) • Gulg'unchasan (Jonli ijro) • Joning sog' bo'lsin (Jonli ijro) • Lola (Jonli ijro) • Qaldirg'och (Jonli ijro) • Shaydo qilibsen (Jonli ijro) • Tanovor (Jonli ijro) • Xafa bo'laman (Jonli ijro) • Yig'lagim keldi (Jonli ijro) • Yonimda qol (Jonli ijro) [Muhriddin Xoliqov xotirasi uchun aytilgan tarona]